# name
L'articulació local de la cacera de bruixes a Catalunya (segles XV-XVII)

# metadata.dc.description.abstract[].value
La cacera de bruixes fou un fenomen històric d'abast europeu i de llarga durada. Aparegut en època baixmedieval en diversos territoris al voltant de la Mediterrània occidental, el fenomen s'estengué pel centre i el nord del continent amb el pas a l'èpo- ca moderna, i va deixar un balanç de milers de dones i homes condemnats a mort per tribunals laics i eclesiàstics. Aquells judicis es basaven en una nova tipologia criminal a cavall entre el malefici i l'heretgia diabòlica, formulada durant els darrers segles medievals a partir de la fusió i reformulació de tradicions anteriors relatives a la màgia malèfica, el crim de metzines, la nova demonologia de base tomista, l'antisemitisme, la miso- gínia, l'acció inquisitorial contra l'heretgia i la diabolització de determinats esperits nocturns procedents del folklore me- dieval europeu.

# metadata.dc.source[].value
Articles publicats en revistes (Història i Arqueologia)

# metadata.dc.title[].value
L'articulació local de la cacera de bruixes a Catalunya (segles XV-XVII)